ઘણીવાર મુખ્યમંત્રી વિજય રૂપાણી પોતે હાજર ન હોવાથી અને મોટા ભાગનાં મંત્રીઓ હાજર ન હોવાથી ડેપ્યુટી સીએમને ત્યાં ટ્રાફિક ભારે રહેતો હોય છે. હા પણ સોમવારથી ગુરુવાર ડેપ્યુટી સીએમ પોતે પ્રજાનાં કામો માટે હરહંમેશ તેમનો દરબાર ભરીને બેઠાં હોય છે. આજે કામની બાબતમાં જોઈએ તો સૌથી વધારે અરજદારોને સાંભળવા હોય તો અને ભલામણો કરેલી હોય તો ટોપ લેવલે નંબર ૧ તરીકે નીતિન પટેલનો ગ્રાફ હંમેશા ઊંચો હોય તેવું બેશક કહી શકાય છે. સોમવારથી ગુરુવાર સુધીમાં તમામ ધારાસભ્યો પોતપોતાના વિસ્તારનાં પ્રશ્નોને લઈને અહીંયા રજૂઆત કરવા આવતાં હોય છે. ત્યારે ઘણીવાર અરજદારો પણ તેમની સાથે હોય છે. આજે ભાજપમાં મંત્રીમંડળ રચાયું બાદ હાલ મોટા ભાગનાં મંત્રીઓ ગેરહાજર રહેતાં હોય છે.